კ ა ვ კ ა ს ი ო ნ ი

**მე გადავცქერი კავკასიონს. და ვდგავარ საშიშ**

**ნაპრალის პირად - მყინვარების და თოვლის ზევით;**

**გადაღმა კლდეზე წამოფრინდ არწივი რხევით,**

**მე გამისწორდა და უძრავად ელვარებს ცაში.**

**ვხედავ ასტეხა ნიაღვარმა თავის ზვირთები**

**და პირველ ზვავთა მოძრაობას მე ვაკვირდები.**

**ქვევით ღრუბლები თითქოს არსად მიიჩქარიან,**

**მათ ჩანჩქერები ხლეჩავენ და სცვივიან ხრამში;**

**შიშველი მთები ჩასდგომიან ერთმანეთს მხარში;**

**სულ ძირს კი ხავსი, ხრიოკი და ეკალნარია;**

**და სადაც მუხნარს ასე მწვანედ დაუბურია,**

**ჩიტების სტვენა და ირმების თქარა-თქურია.**

**მთებში კი, როგორც ბუდები მრავალი ორბის,**

**სახლები ჩანან. . . კალთებს ცხვირი შემოსევია,**

**ნათელ მიდამოს აგერ უკვე მწყემსიც სწვევია, '**

**ჩრდილიან ხევში აწყვეტილი არაგვი მორბის.**

**ბედკრულ ცხენოსანს მოუნახავს კლდეში კარავი,**

**განგაშებს თერგი გულზვიადი და შემზარავი.**

**თამაშობს, ღმუის, როგორც მხეცი, რომელიც ბორგავს,**

**თუ შეიყნოსა გალიაში საძიძგნი ლეში;**

**ვეღარ ეტავა თავის ვიწრო საპყრობილეში**

**და მშიერ ზვირთით გარინდებულ ნაპირებს ლოკავს.**

**ამაოდ, მისთვის აღარც საზრდო, შველაც როდია,**

**მისთვის კლდეები შემზღუდველი კალაპოტია.**

**ასე სილაღეს სულს უხუთავს კანონი ავი.**

**ასე კირთები ქვეშ ღონდება ველური ტომი,**

**ასევე ბრაზობს დღეს კავკასი მდუმარედ მდგომი,**

**ასე სურს უცხო ძალებისგან დაიხსნას თავი.**

**1829**